
Sajtóközlemény
Somoskövi Sándor Közösségi Színtér és Könyvtár felújítása
2023. január 12.

Kéleshalom Községi Önkormányzat pályázatot nyújtott be a Terület- és Településfejlesztési Operatív Program Plusz, azaz a TOP_PLUSZ-1.2.1-21 ÉLHETŐ TELEPÜLÉSEK felhívásra „Somoskövi Sándor Közösségi Színtér és Könyvtár felújítása” címmel (projekt azonosítószáma: TOP_PLUSZ-1.2.1-21-BK1-2022-00001). A projekt keretében 50,00 millió Ft vissza nem térítendő európai uniós forrásból a fő cél a település központi elemének, a többfunkciós közösségi színtérnek a felújítása.


A TOP_PLUSZ-1.2.1-21 ÉLHETŐ TELEPÜLÉSEK felhívás keretében az 50 millió forint európai uniós támogatás segítségével Kéleshalom Községi Önkormányzat (http://keleshalom.hu/) feladata az aktív kulturális és szociális helyszínként szolgáló Somoskövi Sándor Közösségi Színtér és Könyvtár felújítása. Egy többfunkciós „U” alakú épület, amelyben helyet kap a közösségi színtér, valamint a könyvtár a kapcsolódó helyiségekkel. 
A „Somoskövi Sándor Közösségi Színtér és Könyvtár felújítása” című fejlesztés a közösségi színtér, valamint a könyvtár és kapcsolódó helyiségeik felújítására vonatkozik tetőfelújítással, valamint akadálymentesítéssel. Így akadálymentes feljáró, valamint mosdó és az eléréséhez vezető út biztosításra kerülnek. 
Az épület udvarában emellett cserjetelepítés tervezett, valamint előtte akadálymentes parkoló felfestéssel és tábla kihelyezésével is kijelölésre kerül. 
A fejlesztés eredményeként a település lakói aktívan tudják majd eltölteni szabadidejüket.

A projekt fő megvalósítási helyszíne: 6444 Kéleshalom, Fő utca, 13/2 hrsz.
A várható befejezés: 2024. október 31.
A projekt a Széchenyi Terv Plusz program keretében valósul meg. 

További információ kérhető: 
Szvétek Lajos, polgármester
77/552-900
polgarmester@keleshalom.hu
http://keleshalom.hu/

